หากมีสมาชิกเสียชีวิตให้ผู้รับผลประโยชน์ดำเนินการแจ้งให้กับสมาคมฯได้รับทราบทันที  หลังจากได้ทำการแจ้งจำหน่ายตายที่อำเภอ หรือท้องถิ่นแล้ว ให้นำเอกสารตามรายละเอียดดังต่อไปนี้ มายื่นรับเงินสงเคราะห์ศพกับสมาคมฯ สมุดประจำตัวสมาชิกสมาคมฌาปนกิจสงเคราะห์สาธารณสุขยโสธร สำเนาใบมรณะบัตร (ให้นำฉบับจริงมาแสดงต่อเจ้าหน้าที่สมาคมฯด้วย) สำเนาบัตรประจำตัวประชาชนที่เจาะรูแล้ว  และสำเนาทะเบียนบ้านของผู้เสียชีวิตที่จำหน่ายออกจากทะเบียนบ้านตามภูมิลำเนาแล้ว สำเนาบัตรประจำตัวประชาชน และสำเนาทะเบียนบ้านของผู้จัดการศพ และผู้รับผลประโยชน์ เอกสารอื่นๆ ในกรณีที่มีการแถลงสุขภาพและเสียชีวิตด้วยโรคต้องห้ามทางสมาคมฯ จะมีการขอตรวจสอบประวัติการรักษาย้อนหลัง หลังจากที่ผู้จัดการศพมายื่นเอกสารที่สมาคมฯ สิทธิ์ในการขอรับค่าจัดการศพและเงินสงเคราะห์ หลังจากผู้จัดการศพได้นำเอกสารผู้เสียชีวิตมายื่นกับทางสมาคมฯ แล้ว หากผู้จัดการศพมีความประสงค์ที่จะขอรับค่าจัดการศพเพื่อนำไปเป็นค่าใช้จ่ายในการจัดการ ท่านสามารถแจ้งความประสงค์ขอรับค่าจัดการศพได้กับเจ้าหน้าที่สมาคมฯ โดยค่าจัดการศพที่จะได้รับคิดจาก 25% ของวงเงินคุ้มครอง ระยะเวลาดำเนินการไม่เกิน 7 วัน (กรณีที่ต้องมีการตรวจสอบประวัติผู้เสียชีวิต จะนับระยะเวลาหลังจากที่สมาคมฯ ได้รับประวัติผู้เสียชีวิตจากทางโรงพยาบาลที่มีประวัติการรักษา) หรือหากมีการจัดการศพเรียบร้อยแล้ว ทางสมาคมฯ จะจ่ายค่าสงเคราะห์ให้ทั้งหมดภายในไม่เกิน 90 วัน อ้างอิงตามประกาศ ฉบับที่ 7 / 2567 เรื่อง การจ่ายเงินค่าจัดการศพสมาชิกเสียชีวิต